Možnosť užitia antibiotík Zinnat a liekov Trifed a Korylan pri angíne a kašli
Dobrý deň.Môžem užívať atb zinnat a žltý trifed? Resp Korylan.Popri angíne sa mi objavil nepríjemný suchý drazdivy kašel.Dakujem
Dobrý deň,
ďakujeme za Vašu otázku.
Medzi liekmi Zinnat, Trifed a Korylan nebolo pozorované vzájomné ovplyvnenie účinku. Uvedená kombinácia je možná.
Trifed sa podáva na zmiernenie príznakov sprevádzajúcich ochorenia horných dýchacích ciest (napr. senná nádcha alebo iná forma alergickej nádchy); na uvoľnenie dýchacích ciest pri prechladnutí a chrípkových ochoreniach. Na tlmenie suchého dráždivého kašľa je priamo určený liek Korylan.
Prajem skoré uzdravenie.
S pozdravom
PharmDr. Veronika Kiabová